ব্যারিস্টার রুমিন ফারহানার দল আগেভাগেই জানিয়ে দিয়েছিল, এবারের ঈদে তাদের নেতাকর্মীদের মধ্যে কোনো আনন্দ-উচ্ছ্বাস থাকবে না। এটা ছিল স্বতঃস্ফূর্ত স্বাভাবিক প্রতিক্রিয়া। সরকার হামলা, মামলা, খুন, গুম, জেল-জুলুম ও গ্রেফতার আতঙ্কের মাধ্যমে দেশটিকে কারাগার বানিয়ে ফেলেছে। সেই দেশে কবি নজরুলের কথামতো রুমিন ফারহানা যেন এই চেতনার আলো ধার করে পুষ্পের হাসি হাসলেন। বাস্তবে যিনি প্রতিদ্বন্দ্বী, নাম না জানা নাটকে তার সখী হতে হলো কেন? এই সখী সাজা ছাড়া কি এই গানটি গাওয়া যেত না? নাটকে যে সখ্যতা দেখানো হয়েছে, বাস্তবে কি কোথাও এর প্রতিফলন আছে? নাকি কর্মী-সমর্থকদের চোখের আড়ালে কোথাও এই সখ্যতা চালু রয়েছে? ছোট্ট একটি নাটিকা এরূপ অনেক প্রশ্নের জন্ম দিয়েছে। তরুণ এই নেত্রীর কথাগুলো জানা থাকা দরকার।